Μια ποιοτική διερεύνηση της συμπεριληπτικότητας των προγραμμάτων απεξάρτησης (διαμονής) ως προς τα ΛΟΑΤ άτομα
Creators: name: Κορρέ, Γεωργία Κωνσταντίνου
Publisher: name: Aristotle University of Thessaloniki
Year: 2023
Subjects: Προγράμματα απεξάρτησης (διαμονής)
Συμπεριληπτικότητα
ΛΟΑΤ πληθυσμός
Residential addiction treatment settings
Inclusivity
LGBT community

description: Η παρούσα διπλωματική εργασία επικεντρώνεται στην ποιοτική διερεύνηση της συμπεριληπτικότητας των προγραμμάτων διαμονής (απεξάρτησης) ως προς τον ΛΟΑΤ πληθυσμό στην Ελλάδα, μελετώντας τις στάσεις, τις απόψεις, τα βιώματα και τις προτάσεις τεσσάρων ΛΟΑ εξυπηρετούμενων και δεκατριών θεραπευτών/-τριών των προγραμμάτων. Αντλεί την οπτική της από θεωρητικές και ερευνητικές προσεγγίσεις που επιχειρούν να αναδείξουν τις επιπτώσεις της αορατότητας, της ετεροκανονικότητας και των διακρίσεων που υφίσταται η ΛΟΑΤ κοινότητα, στον ευρύτερο τομέα των ανισοτήτων της υγείας. Η έρευνα αυτή έχει ιδιαίτερη σημασία, καθώς στην Ελλάδα δεν έχουν πραγματοποιηθεί ακόμη ερευνητικές προσπάθειες που να διερευνούν επισταμένα την ευαισθητοποίηση και την πολιτισμική επάρκεια των προγραμμάτων απεξάρτησης αναφορικά με τους/τις ΛΟΑΤ εξυπηρετούμενου/-ες τους. Μέσω αυτής θα επιχειρηθεί η διατύπωση προτάσεων για εκπαίδευση, πολιτισμική ενημερότητα, και ευαισθητοποίηση του προσωπικού, της οργανωσιακής κουλτούρας και της πολιτικής των προγραμμάτων αναφορικά με τον ΛΟΑΤ πληθυσμό. Για τους σκοπούς της έρευνας πραγματοποιήθηκαν 17 συνεντεύξεις με θεραπευτικό προσωπικό και ΛΟΑ εξυπηρετούμενες/-ους του 18 Άνω, του Ιανός και του ΚΕ.Θ.Ε.Α. Μέσω της ποιοτικής ανάλυσης των αποτελεσμάτων αναδεικνύονται κάποιες διαστάσεις της πολιτικής και του θεραπευτικού περιβάλλοντος των προγραμμάτων διαμονής ως προς τον ΛΟΑΤ πληθυσμό καθώς και των διακρίσεων που υφίστανται εκτός και εντός προγράμματος. Διερευνάται επίσης η είσοδος στη χρήση και η πορεία προς την απεξάρτηση των ΛΟΑΤ εξυπηρετούμενων και αναδεικνύονται οι προτάσεις των συμμετεχουσών/-όντων που αφορούν τη διαμόρφωση συμπεριληπτικών δομών απεξάρτησης.
description: This Master’s thesis is a qualitative study of the inclusivity of LGBT individuals in (Greek) residential addiction treatment settings, focusing on the personal attitudes, views, experiences and suggestions of four LGB individuals and thirteen staff therapists. It draws on theoretical approaches and research within the broader area of health inequalities that have attempted to highlight the implications of the invisibility, heteronormativity and discrimination of the LGBT community. This study seems to be particularly important, considering the complete lack of previous research investigating the levels of awareness and cultural competence within the residential addiction treatment programs with regard to their LGBT residents in Greece. The study aims to formulate suggestions regarding staff training, cultural competence and awareness raising among staff as well as changes in organization and program policies with regard to LGBT individuals. Seventeen interviews were conducted with treatment staff and LGB individuals. All participants were recruited from the Greek residential addiction treatment programs of “18 Ano”, “Ianos” and “KE.TH.E.A.”. Qualitative analysis of the results highlights certain dimensions of the program policies and the therapeutic environment that concern the LGBT population as well as the discrimination that exists both outside and within treatment programs. Another area of investigation in this study concerns the ways of entering substance abuse and the path towards rehabilitation for LGBT individuals. The participants’ suggestions concerning the development of inclusive addiction treatment programs are discussed.